Sietldagi otishma Trampga qarshi namoyishlarga bog‘liq emas

Sietl shahri politsiyasining bayonot berishicha, besh kishining jarohat olishiga sabab bo‘lgan otishmaning shaharda bo‘lib o‘tgan namoyishlarga aloqasi yo‘q. Xabarlarga ko‘ra, Vashington shtatidagi shahar aholisi Donald Trampning AQSh prezidentligiga saylanganiga noroziliklarini izhor qilish maqsadida namoyishlar o‘tkazgan. 
"Otishma, har holda, avvalroq Uestleykda bo‘lib o‘tgan norozilik namoyishlariga bog‘liq emas", — deyiladi mahalliy politsiyaning Twitter sahifasida.
Bundan avvalroq, shahar politsiyasi Trampga qarshi namoyishlar hududida o‘qotar quroldan foydalangan holda jinoyat sodir etilgani haqida xabar qilgan edi. Jinoyatning nima maqsadda amalga oshirilgani va g‘arazgo‘yning qayerdaligi hozircha noma'lum.